Արձանագրություն 07

28.06.2023թ. ք. Ստեփանավան

Ս/թ հունիսի 28-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու հերթական նիստը:Նիստին մասնակցում էին ագավանու անդամներ՝ Հրահատ Աբրահամյանը, Արմեն Փ. Գրիգորյանը, Անուշ Իսպիրյանը, Արմեն Դավթյանը, Լիլիա Հարությունյանը, Արծրուն Հակոբյանը, Արմեն Ջուլհակյանը, Ջոն Կիրակոսյանը, Լևոն Պապյանը, Վանո Հակոբյանը, Անդրանիկ Տոնոյանը, Աղունիկ Նալբանդյանը, Հմայակ Մարտիրոսյանը,Վարսիկ Ասրյանը:Ավագանու նիստին մասնակցում էր նաև «MERSI PROJECTS» ՀԿ-ի ներկայացուցիչ Անահիտ Ղազարյանը՝ դրամական աջակցություն տրամադրելու մասին օրակարգ հարց մտցնելու խնդրանքով:

Նիստը վարում էր Ստեփանավան համայնքի ղեկավարի առաջին տեղակալ Հրահատ Աբրահամյանը:Նիստը հեռարձակվում էր առցանց:

Հրահատ Աբրահամյանը ներկայացրեց օրակարգը

1. Ստեփանավան համայնքի ավագանու հերթական նիստի օրակարգը հաստատելու մասին
2. Հայաստանի Հանրապետության Լոռու մարզի Ստեփանավան համայնքի ավագանու 2022 թվականի նոյեմբերի 10-ի N 101-Ա որոշման մեջ փոփոխություն կատարելու մասին
3. Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին
4. Պետական բյուջեից սուբվենցիա ստանալու նպատակով ծրագրեր ներկայացնելու մասին
5. Ստեփանավան համայնքի բնակիչ Լյոլյա Բաշոյանին դրամական աջակցություն տրամադրելու մասին
6. **Համայնքի սոցիալապես անապահով ընտանիքներին սոցիալական օգնություն հատկացնելու մասին**
7. Ստեփանավան համայնքի հողային հաշվեկշիռը հաստատելու մասին
8. Հայաստանի Հանրապետության Լոռու մարզ Ստեփանավան քաղաքային համայնքի (բնակավայրի) գլխավոր հատակագծում հողամասերի նպատակային եվ գործառնական նշանակությունների փոփոխությունները հաստատելու մասին
9. Հայաստանի Հանրապետության Լոռու մարզի Ստեփանավան համայնքի Ստեփանավան քաղաքի Ձախափնյա թաղամասի փողոցներն անվանակոչելու մասին
10. Հայաստանի Հանրապետության Լոռու մարզի Ստեփանավան համայնքի քաղաք Ստեփանավանի Պրոմեթեվս փողոց թիվ 19/7-1 հասցեում գտնվող 06-007-0105-0011 կադաստրային ծածկագրով 0.002 հա մակերեսով հողամասը ուղղակի վաճառքով օտարելու մասին
11. Հայաստանի Հանրապետության Լոռու մարզի Ստեփանավան համայնքի քաղաք Ստեփանավանի պրոմեթեվս փողոց թիվ 19/7-2 հասցեում գտնվող 06-007-0105-0012 կադաստրային ծածկագրով 0.002 հա մակերեսով հողամասը ուղղակի վաճառքով օտարելու մասին
12. Ստեփանավան համայնքի ավագանու հինգերորդ նստաշրջանի առաջին հերթական նիստի գումարման օրը սահմանելու մասին

Օրակարգում ավելացվեց ևս մեկ հարց «MERSI PROJECTS» հասարակական կազմակերպության հայաստանյան ներկայացուցիչ Անահիտ Ժորայի Ղազարյանի խնդրանքով:Նա ներկայացրեց, որ իրենց ՀԿ-ն պատրաստվում է 44-օրյա պատերազմում զոհվածների ընտանիքների և Արցախից տեղահանված ընտանիքների երեխաներին տանել ծովափ հանգստանալու համար:Իրենց ՀԿ-ն վճարում է կեցության բոլոր ծախսերը, իսկ համայնքից խնդրում են միայն ճանապարհածախս 240000 /երկու հարյուր քառասուն հազար/ ՀՀ դրամ:Համայնքի ավագանին տվեց իր համաձայնությունը և քվեարկեց միաձայն:

Նիստը շարունակեց քննարկել օրակարգի մյուս հարցերը

**Լսեցին** Հայաստանի Հանրապետության Լոռու մարզի Ստեփանավան համայնքի ավագանու 2022 թվականի նոյեմբերի 10-ի N 101-Ա որոշման մեջ փոփոխություն կատարելու մասին

**Զեկուցողը** Ս. Մելիքսեթյանը նշեց, որ անհրաժեշտություն է առաջացել որոշակի ուղղումներ կատարել հաստիքացուցակում:Այն է քաղաքացիական աշխատանք կատարող բաժնից հանել խմբակցության փորձագետի հաստիքը և տեղափոխել հայեցողական պաշտոններ բաժին, իսկ տեխնիկական սպասարկում իրականացնող անձնակազմ բաժնում ավելացնել գործավարի ևս մեկ հաստիքային միավոր:13 կողմ և 2 դեմ ձայնով հաստատվեց համայնքապետարանի նոր հաստիքացուցակը:

**Լսեցին** Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին

**Զեկուցողը** Ռ. Վարդանյանը նշեց , որ 2023թ-ի բյուջեում կատարվել են հետևյալ փոփոխությունները. Բյուջեի մուտքագրման ենթակա այլ եկամուտներ եկամտատեսակը ավելացնել 8928.189 հազ. դրամ սահմանելով 14925.189 հազ. դրամ, ծախսերում 2023թ-ի բյուջեի «օրենսդիր և գործադիր մարմիններ պետական կառավարում» ծրագրի նախահաշվում 4212 էներգետիկ ծառայություններ ծախսերը ավելացնել 300.0հազ. դրամով, սահմանել 6858.555.2 հազ. դրամ 2-րդ եռամսյակ, 4800.0 հազ. դրամ, 3-րդ եռամսյակ 5300.0 հազ. դրամ;Նա մանրամասն ներկայացրեց մյուս փոփոխությունները :Հարցը դրվեց քվեարկության, անցավ միաձայն:

**Լսեցին** Պետական բյուջեից սուբվենցիա ստանալու նպատակով ծրագրեր ներկայացնելու մասին

**Զեկուցողը** Լ. Քալանթարյանը նշեց, որ 2024թ-ի սուբվենցիա ստանալու համար նախատեսվում է իրականացնել մի շարք ծրագրեր:Առաջարկում ենք համայնքի բազմաբնակարան շենքերի բակերի, թիվ 1, 3, 4 մանկապարտեզների բակերի, քաղաքի և վարչական տարածքների պուրակների բարեկարգում և հիմնանորոգում, համայնքի վարչական բնակավայրերի ջրամատակարարման ցանցերի կառուցում, Ռումինական 6,8,12,14,20 շենքերի ջերմամեկուսացման և էներգիաարդյունավետության արդիականացման աշխատանքներ, տեխնիկայի ձեռք բերում:Համայնքի ավագանին հավանություն տվեց առաջարկվող ծրագրերի իրականացմանը և քվեարկեց միաձայն:

**Լսեցին** Ստեփանավան համայնքի բնակիչ Լյոլյա Բաշոյանին դրամական աջակցություն տրամադրելու մասին

**Զեկուցողը** Հ. Մովսիսյանընշեց որ Լյոլյա Բաշոյանը ունի ձախ կրծքագեղձի քաղցկեղ և ստանում է քիմիաթերապիայի կուրսեր:Դրամական աջակցությունը անհրաժեշտ է բժշկական հետազոտության համար:Առաջարկվում է նրան տրամադրել 10000/մեկ հարյուր հազար/ դրամ դրամական աջակցություն: Ավագանին քվեարկեց միաձայն:

**Լսեցին Համայնքի սոցիալապես անապահով ընտանիքներին սոցիալական օգնություն հատկացնելու մասին**

**Զեկուցողը Հ. Մովսիսյանը նշեց, որ համայնքի ղեկավարին են դիմել մի խումբ բնակիչներ սոցիալական աջակցություն ստանալու խնդրանքով:Հանձնաժողովի կողմից կատարվել են տնայցեր, կատարվել է կարիքի գնահատում և ըստ չափորոշիչների այդ ընտանիքներին բաշխվել է 255000/ երկու հարյուր հիսունհիգ հազար/ ՀՀ դրամ:Ավագանին քվեարկեց միաձայն:**

**Լսեցին** Ստեփանավան համայնքի հողային հաշվեկշիռը հաստատելու մասին

**Զեկուցողը** Ս. Ֆրանգյանը նշեց, որ ամեն տարի հուլիսի 1-ի դրությամբ ներկայացվում է համայնքի հողային բալանսը, որը հաստատվում է համայնքի ավագանու կողմից:Ավագանին քվեարկեց միաձայն:

**Լսեցին** Հայաստանի Հանրապետության Լոռու մարզ Ստեփանավան քաղաքային համայնքի (բնակավայրի) գլխավոր հատակագծում հողամասերի նպատակային եվ գործառնական նշանակությունների փոփոխությունները հաստատելու մասին

**Զեկուցողը** Ս. Ֆրանգյանը ներկայացրեց առաջարկվող հողատարածքները նպատակայնի և գործառնական նշանակության փոփոխության համար: Ավագանին միաձայն քվեարկեց:

**Լսեցին** Հայաստանի Հանրապետության Լոռու մարզի Ստեփանավան համայնքի Ստեփանավան քաղաքի Ձախափնյա թաղամասի փողոցներն անվանակոչելու մասին

**Զեկուցողը** Ռ. Սիմոնյանը ներկայացրեց Վիրահայոց մայրուղու հարակից տարածքում գտնվող Ձախափնյա թաղամասի փողոցների անվանումները:Առաջարկվեց համարակալել նրբանցքներով:Համայնքի ավագանին միաձայն հաստատեց:

**Լսեցին** Հայաստանի Հանրապետության Լոռու մարզի Ստեփանավան համայնքի քաղաք Ստեփանավանի Պրոմեթեվս փողոց թիվ 19/7-1 հասցեում գտնվող 06-007-0105-0011 կադաստրային ծածկագրով 0.002 հա մակերեսով հողամասը ուղղակի վաճառքով օտարելու մասին

**Զեկուցողը** Ռ. Սիմոնյանը նշեց, որ Արման Սուքիասյանը դիմել է համայնքի ղեկավարին իրեն պատկանող 0.002 հա կառաուցապատման իրավունքով հողամասը օտարելու մասին:Հողամասը չի հակասում ՀՀ հողային օրենսգրքի 60-րդ հոդվածին, չի գտնվում ինժեներատրանսպորտային օբյեկտների օտարման կամ անվտանգության գոտում և առաջարկվում է գործող օրենսդրության համաձայն այն օտարել Արման Սուքիասյանին, հողամասի օտարման գին սահմանելով 1 քմ-ի համար 1221 դրամ կադաստրային արժեք:Համայնքի ավագանին 14 կողմ և 1 ձեռնպահ ձայներով քվեարկեց հողամասը օտարելու օգտին:

**Լսեցին** Հայաստանի Հանրապետության Լոռու մարզի Ստեփանավան համայնքի քաղաք Ստեփանավանի պրոմեթեվս փողոց թիվ 19/7-2 հասցեում գտնվող 06-007-0105-0012 կադաստրային ծածկագրով 0.002 հա մակերեսով հողամասը ուղղակի վաճառքով օտարելու մասին

**Զեկուցողը** Ռ. Սիմոնյանը նշեց, որ համայնքի ղեկավարին է դիմել Լուսինե Դոխոլյանը իրեն պատկանող 0.002 հա կառուցապատման իրավունքով հողամասը օտարելու մասին: Հողամասը չի հակասում ՀՀ հողային օրենսգրքի 60-րդ հոդվածին, չի գտնվում ինժեներատրանսպորտային օբյեկտների օտարման կամ անվտանգության գոտում և առաջարկվում է գործող օրենսդրության համաձայն այն օտարել Լուսինե Դոխոլյանին, հողամասի օտարման գին սահմանելով 1 քմ-ի համար 1221 դրամ կադաստրային արժեք:Համայնքի ավագանին 14 կողմ և 1 ձեռնպահ ձայներով քվեարկեց հողամասը օտարելու օգտին:

**Լսեցին** Ստեփանավան համայնքի ավագանու հինգերորդ նստաշրջանի առաջին հերթական նիստի գումարման օրը սահմանելու մասին

**Զեկուցողը** Լ. Քալանթարյանը առաջարկեց համայնքի ավագանու հինգերորդ նստաշրջանի առաջին նիստի գումարաման օր սահմանել 12.09.2023թ. ժամը 14.30-ին:Ավագանին միաձայն քվեարկեց:

Օրակարգը սպառվեց, նիստը ավարտեց իր աաշխատանքը: